1882 ta wordo considera e nacemento di Judo, door di combina- 
cion di jujitsu, un forma di luchamento, y disciplina mental. E de- 
porte di Judo a haci su entrada na 1961 oficialmente na Aruba. 
Aunke ya na 1955 tabata tin demostracion di e deporte aki. Judo a 
wordo introduci door di Sensei Reinald Poeteray, kende tabata un 
instructor na Marenierskazerne y tabata duna les di na e soldadnan 
y tambe na un grupo di polis, miembro di e club P.O.V.A. 
E deporte nobo aki a cuminsa den estilo Hulandes, pero ta haya su 
influencia Hapones despues, na momento Ramon Sharpe, a re- 
gresa Aruba na 1962 despues di su estudio na Merca. Eynan el a 
practica Judo bou di instructor Hapones, sensei Prof. Isaac “Ike” 
Wakayabashi, na Kansas State University, kende despues tambe a 
bin duna instruccion na Aruba, pa medio di Aruba Judo Bond. 
Durante e temporada di 1966/67, a busca un otro Hapones Sensei 
Hisashi Kato, pa sigui promove e deporte di Judo. E tabata un 
specialista den tecnica den banda drechi y tambe banda robes y 
esey tambe nos atletanan a siña di sensei Kato. Esaki tambe a 
haci cu nos atletanan, Ramon Sharp, Elio Nicolaas, Sebastian 
(Toko) Falcon-Tromp, Candito Tromp, Rosindo (Chimbo) Trimon, 
Adolf Croes, Flavio Faneyte etc. a bira mas fuerte den nan compe- 
tencianan. 


Fuente: Informacion Beto Thiel, 2018, /Archivo di Statuten Vereniging, ANA.. 


Durante e weganan Pan Americano di 1967 na Winnipeg, Canada, unda diferente di 
nos judocanan a presenta den e seleccion di Antias Hulandes, e unico atleta pa bin cu 
un medaya di bronze tabata Euladio “Elio” Nicolaas, esaki apenas algun aña cu Aruba 
tin e deporte di Judo den un forma organisa. 


Fuente: Judo Illustrated, 1967/informacion Elio Nicolaas, 2018. 


Na 1963 a institui Aruba Judo Bond. E prome miembronan tabata San Nicolas Amateur Judo Club, Polis Judo Club y Atlas 
Judo Club. Despues sigui pa Judo Centernan Oranjestad, Estrella, Savaneta y Noord. Aunke cu e mariniernan tabata tin bon 
judo y tecnica, nunca nan no a bira miembro. 
Cu e trabaonan duro haci na Aruba, e presidente di A.J.B. Sr. Carlos Bislip a wordo elihi como e presidente di e federacion 
internacional di Panamericano cu tabata un logro hopi grandi pa Aruba. 
Nota Special: Na 1961 Aruba no tabata conose e tataminan (mat) cu ta wordo uza den e temponan aki, sino tabata entrena 
riba corchon traha di stro tapa cu lona. E uniform yama Judogi yama pa entrena, tabata traha di saco di hariña blanco paso 
no por a haya e paña pa train na Aruba. Debi na interes creciente pa practica e deporte di Judo, ASU na 1964 a duna un 
subsidio pa busca matnan. 
Fuente: Coleccion Lago/Arubiana - Esso News, 1963/Informacion di Beto Thiel, 2018. 


Team Aruba representando Antiyas Hulandes Campenato del Caribe Camaquey, 1975 


Esso News, 1955 


Toko Tromp den accion. 
Judo Illustrated, 1967 


Judo Illustrated, 1967, 


